На основу члана 102. став 3. и члана 104. став 3. Статута општине Бач („Службени лист општине Бач, број: 2/2019 и 38/2020), члана 15. Одлуке о општим актима општине Бач за које је обавезна јавна расправа при доношењу (Службени лист општине Бач, бр. 9/2019),

 Општинско веће општине Бач, на предлог Одељења за буџет и финансије Општинске управе Бач, на 75. седници одржаној дана 17. маја 2022. године, доноси

**ПРОГРАМ ЈАВНЕ РАСПРАВЕ**

**О НАЦРТУ ОДЛУКЕ О РЕБАЛАНСУ БУЏЕТА ОПШТИНЕ БАЧ ЗА 2022. ГОДИНУ**

 1. У поступку припреме ребаланса буџета општине Бач, Општинско веће општине Бач спроводи јавну расправу о Нацрту Одлуке о ребалансу буџета општине Бач за 2022. годину (у даљем тексту: Нацрт одлуке).

 2. Јавна расправа о Нацрту одлуке биће одржана у периоду од 18. маја до 01. јуна 2022. године.

 3. Учесници у јавној расправи су представници јавног прдузећа, установа, организација и служби чији је оснивач општина Бач, заинтересовани грађани, правна лица и друге заинтересоване стране.

 4. Програм јавне расправе о Нацрту одлуке са Нацртом одлуке објављује се на интернет страници Општине Бач : www. bac. rs .

 5. Примедбе и предлози достављају се на е-mail: anna.gutesa@bac.rs или поштом на адресу: Општинска управа Бач, Одељење за буџет и финансије, н/р Анна Гутеша, Бач, Трг др Зорана Ђинђића бр. 2.

 6. Нацрт Одлуке биће представљен на Округлом столу, који ће се одржати 26. маја 2022. године у Бачу, у Свечаној сали Општине Бач са почетком у 11:00 часова.

 7. По окончању јавне расправе Одељење за буџет и финансије Општинске управе Бач ће анализирати све примедбе, предлоге и сугестије у јавној расправи и на основу тога сачинити извештај о одржаној јавној расправи и исти доставити Општинском већу општине Бач и објавити на интернет страници Општине Бач.

**ОПШТИНСКО ВЕЋЕ ОПШТИНЕ БАЧ**

Број: 020-3-138/2022-II

Дана: 17. мај 2022. године

 Председавајући општинског већа

 Председник општине

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Др Стева Панић